|  |
| --- |
| Številka: 007-655/2018/3 |
| Ljubljana, 13.12.2018 |
| EVA 2018-2550-0122 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o spremembah Sklepa o določitvi deležev prevzemanja odpadne embalaže pri izvajalcih javne službe za leto 2018 – predlog za obravnavo**  |
| **1. Predlog sklepov vlade:** |
| Na podlagi petega odstavka 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17 in 68/18) je Vlada Republike Slovenije na … seji dne … sprejela naslednji SKLEP:Vlada Republike Slovenije je sprejela Sklep o spremembah Sklepa o določitvi deležev prevzemanja odpadne embalaže pri izvajalcih javne službe za leto 2018, ki se objavi v Uradnem listu Republike Slovenije. Stojan Tramte GENERALNI SEKRETARPrejmeta:— Ministrstvo za okolje in prostor, Dunajska cesta 48, 1000 Ljubljana,— Služba Vlade Republike Slovenije za zakonodajo, Mestni trg 4, 1000 Ljubljana. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* mag. Jana Miklavčič, Direktorat za okolje, vodja Sektorja za odpadke,
* dr. Lucija Jukić Soršak, Direktorat za okolje, Sektor za odpadke.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Vlada RS je s Sklepom odoločitvi deležev prevzemanja odpadne embalaže pri izvajalcih javne službe za leto 2018 (Uradni list RS, št. [44/18](http://www.uradni-list.si/1/objava.jsp?sop=2018-01-2206)) določila zadevne deleže.Na podlagi obvestila družbe za ravnanje z odpadno embalažo SLOPAK d.o.o., da so pri pregledu obračuna okoljske dajtve v prvem kvartalu leta 2018 zaradi nastajanja odpadne embalaže, ki jih je tej družbi na zahtevo posredovala Finančna uprava RS, ugotovili, da so tri podjetja napačno navedla to družbo kot družbo za ravnanje z odpadno embalažo, s katero imajo sklenjeno pogodbo o izpolnjevanju obveznosti ravnanja z odpadno embalažo, je Ministrstvo za okolje in prostor opravilo poizvedbo pri teh podjetjih. Ugotovljeno je bilo, da sta dve podjetji v obračunu okoljske dajatve za prvo četrtletje leta 2018 navedli napačno družbo za ravnanje z odpadno embalažo, zato sta vložili popravek obračuna za to obdobje. To pa bi lahko imelao vpliv na deleže prevzemanja odpadne embalaže pri izvajalcih javne službe za leto 2018, kot so bili določeni s prej omenjenim sklepom. Na zaprosilo Ministrstrva za okolje in prostor je Finančna uprava RS 12. 12. 2018 posredovala osvežene podatke iz obračunov okoljske dajatve za prvo četrtletje leta 2018, ki jih vlagajo zavezanci za plačilo okoljske dajatve na podlagi Uredbe o okoljski dajatvi za onesnaževanje okolja zaradi nastajanja odpadne embalaže (Uradni list RS, št. 32/06, 65/06, 78/08, 19/10 in 68/17). Vsi izračuni so bili opravljeni ponovno, v skladu z metodologijo iz priloge 2B iz Uredbe o ravnanju z embalažo in odpadno embalažo (Uradni list RS, št. [84/06](http://www.uradni-list.si/1/objava.jsp?sop=2006-01-3703), [106/06](http://www.uradni-list.si/1/objava.jsp?sop=2006-01-4543), [110/07](http://www.uradni-list.si/1/objava.jsp?sop=2007-01-5473), [67/11](http://www.uradni-list.si/1/objava.jsp?sop=2011-01-3043), [68/11 – popr.](http://www.uradni-list.si/1/objava.jsp?sop=2011-21-3054), [18/14](http://www.uradni-list.si/1/objava.jsp?sop=2014-01-0659), [57/15](http://www.uradni-list.si/1/objava.jsp?sop=2015-01-2395), [103/15](http://www.uradni-list.si/1/objava.jsp?sop=2015-01-4118), [2/16 – popr.](http://www.uradni-list.si/1/objava.jsp?sop=2016-21-0135), [35/17](http://www.uradni-list.si/1/objava.jsp?sop=2017-01-1927), [60/18](http://www.uradni-list.si/1/objava.jsp?sop=2018-01-2949) in [68/18](http://www.uradni-list.si/1/objava.jsp?sop=2018-01-3393)). Na podlagi teh izračunov je pripravljen predlog Sklepa o spremembah o določitvi deležev prevzemanja odpadne embalaže pri izvajalcih javne službe za leto 2018. Izvajalci javne službe in družbe za ravnanje z odpadno embalažo izpolnjujejo svojo obveznost glede oddaje oziroma prevzema odpadne embalaže na podlagi 18. oziroma 19. in 39. člena Uredbe o ravnanju z embalažo in odpadno embalažo, in ne na podlagi sklepa. S sklepom tako ni odločeno o pravicah in obveznostih posameznega izvajalca javne službe in posamezne družbe za ravnanje z odpadno embalažo; izdani sklep tako tudi ni bil uporabljen. Osnovni namen določitve deležev prevzemanja odpadne embalaže pri izvajalcih javne službe s sklepom je zagotovitev podlag za usklajeno ravnanje družb za ravnanje z odpadno embalažo in izvajalcev javne službe ter za preverjanje in nadziranje izpolnjevanja predpisanih obveznosti prevzema in oddaje odpadne embalaže, ki jih družbam za ravnanje z odpadno embalažo in izvajalcem javne službe nalaga Uredba o ravnanju z embalažo in odpadno embalažo. Podrobna obrazložitev je v gradivu.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **7.b Predstavitev ocene finančnih posledic pod 40.000 EUR:**Gradivo ne vpliva na prilive ali odlive iz državnega proračuna. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:– pristojnosti občin,– delovanje občin, NE– financiranje občin. |
| Gradivo je bilo poslano v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije: NE

Gradivo ni tako, da bi ga bilo treba poslati združenjem občin. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Simon Zajcdržavni sekretar |

**PREDLOG**

**EVA: 2018-2550-0122**

Na podlagi petega odstavka 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17 in 68/18) sprejme Vlada Republike Slovenije

**SKLEP**

**o spremembah Sklepa o določitvi deležev prevzemanja odpadne embalaže pri izvajalcih javne službe za leto 2018**

**I**

V Sklepu o določitvi deležev prevzemanja odpadne embalaže pri izvajalcih javne službe za leto 2018 (Uradni list RS št. 44/2018) se pod I 1. do 4. točka spremenijo tako, da se glasijo:

1. za odpadno embalažo iz embalažnega materiala – PAPIR:
* za družbo Dinos, d. d., 24,40 %,
* za družbo Embakom, d. o. o., 5,23 %,
* za družbo Gorenje Surovina, d. o. o., 20,75 %,
* za družbo Interseroh, d. o. o., 13,53 %,
* za družbo Recikel, d. o. o., 29,18 % in
* za družbo Slopak, d. o. o., 6,92 %;
1. za odpadno embalažo iz embalažnega materiala – STEKLO:
* za družbo Dinos, d. d., 26,57 %,
* za družbo Embakom, d. o. o., 4,07 %,
* za družbo Gorenje Surovina, d. o. o., 8,80 %,
* za družbo Interseroh, d. o. o., 5,49 %,
* za družbo Recikel, d. o. o., 44,47 % in
* za družbo Slopak, d. o. o., 10,61 %;
1. za odpadno embalažo iz embalažnega materiala – PLASTIKA IN KOVINE (mešana embalaža):
* za družbo Dinos, d. d., 22,84 %,
* za družbo Embakom, d. o. o., 4,09 %,
* za družbo Gorenje Surovina, d. o. o., 20,05 %,
* za družbo Interseroh, d. o. o., 11,28 %,
* za družbo Recikel, d. o. o., 25,50 % in
* za družbo Slopak, d. o. o., 16,24 %;
1. za odpadno embalažo iz embalažnega materiala – LES:
* za družbo Dinos, d. d., 30,24 %,
* za družbo Embakom, d. o. o., 5,81 %,
* za družbo Gorenje Surovina, d. o. o., 29,82 %,
* za družbo Interseroh, d. o. o., 11,10 %,
* za družbo Recikel, d. o. o., 13,43 % in
* za družbo Slopak, d. o. o., 9,59 %.

**II**

Ta sklep začne veljati naslednji dan po objavi v Uradnem listu Republike Slovenije.

Št. 007-655/2018

Ljubljana, xx. decembra 2018

EVA 2018-2550-0122

 **Vlada Republike Slovenije**

 **Marjan Šarec**

 **predsednik**

**OBRAZLOŽITEV**

I. UVOD

Pravna podlaga:

Pravna podlaga za določitev deležev prevzemanja odpadne embalaže pri izvajalcih javne službe za leto 2018 je peti odstavek 19. člena Uredbe o ravnanju z embalažo in odpadno embalažo (Uradni list RS, št. 84/06, 106/06, 110/07, 67/11, 68/11 – popr., 18/14, 57/15, 103/15, 2/16 – popr., 35/17 in 68/18; v nadaljnjem besedilu: uredba).

II. VSEBINSKA OBRAZLOŽITEV

V skladu z drugim odstavkom 18. člena uredbe mora izvajalec javne službe omogočiti družbi za ravnanje z odpadno embalažo, da redno prevzema odpadno embalažo v zbirnem centru in centru za ravnanje s komunalnimi odpadki. Če ravnanje z odpadno embalažo, ki je komunalni odpadek, ureja več družb za ravnanje z odpadno embalažo, mora izvajalec javne službe zagotoviti vsaki od družb za ravnanje z odpadno embalažo prevzem odpadne embalaže v deležih iz petega odstavka 19. člena te uredbe. Od 1. januarja do 30. junija tekočega koledarskega leta mora izvajalec javne službe vsaki od družb za ravnanje z odpadno embalažo zagotoviti prevzem odpadne embalaže v deležih, določenih za preteklo koledarsko leto. Od 1. julija do 31. decembra tekočega koledarskega leta mora izvajalec javne službe vsaki od družb za ravnanje z odpadno embalažo zagotoviti prevzem odpadne embalaže v deležih, določenih za to tekoče koledarsko leto, pri čemer mora upoštevati, da mora v posameznem koledarskem letu vsaki od družb za ravnanje z odpadno embalažo zagotoviti prevzem odpadne embalaže v deležih, določenih za zadevno koledarsko leto.

Drugi odstavek 19. člena uredbe določa, da mora družba za ravnanje z odpadno embalažo prevzeti vso odpadno embalažo, ki je komunalni odpadek, od izvajalca javne službe brezplačno ne glede na morebitne stroške, ki nastanejo pri nadaljnji predelavi ali odstranjevanju prevzete odpadne embalaže.

V skladu s tretjim odstavkom 39. člena uredbe mora družba za ravnanje z odpadno embalažo od izvajalcev javne službe redno prevzemati odpadno embalažo iz prejšnjega odstavka v zbirnih centrih in centrih za ravnanje s komunalnimi odpadki. Če ravnanje z odpadno embalažo, ki je komunalni odpadek, ureja več družb za ravnanje z odpadno embalažo, mora družba za ravnanje z odpadno embalažo od vsakega izvajalca javne službe zagotoviti prevzem odpadne embalaže v deležih iz petega odstavka 19. člena te uredbe. Od 1. januarja do 30. junija tekočega koledarskega leta mora družba za ravnanje z odpadno embalažo od vsakega izvajalca javne službe prevzemati odpadno embalažo v deležih, določenih za preteklo koledarsko leto. Od 1. julija do 31. decembra tekočega koledarskega leta mora družba za ravnanje z odpadno embalažo od vsakega izvajalca javne službe prevzemati odpadno embalažo v deležih, določenih za to tekoče koledarsko leto, pri čemer mora upoštevati, da mora v posameznem koledarskem letu od vsakega izvajalca javne službe prevzeti odpadno embalažo v deležih, določenih za zadevno koledarsko leto.

Če ravnanje z odpadno embalažo, ki je komunalni odpadek, ureja več družb za ravnanje z odpadno embalažo, Vlada Republike Slovenije v skladu s petim odstavkom 19. člena uredbe do 30. junija tekočega koledarskega leta s sklepom določi deleže prevzemanja odpadne embalaže pri izvajalcih javne službe za tekoče koledarsko leto po metodologiji iz priloge 2B, ki je sestavni del te uredbe, sklep pa se objavi v Uradnem listu Republike Slovenije.

Vlada RS je s Sklepom odoločitvi deležev prevzemanja odpadne embalaže pri izvajalcih javne službe za leto 2018 (Uradni list RS, št. [44/18](http://www.uradni-list.si/1/objava.jsp?sop=2018-01-2206)) določila zadevne deleže.

Izvajalci javne službe in družbe za ravnanje z odpadno embalažo izpolnjujejo svojo obveznost glede oddaje oziroma prevzema odpadne embalaže na podlagi 18. oziroma 19. in 39. člena Uredbe o ravnanju z embalažo in odpadno embalažo, in ne na podlagi sklepa. S sklepom tako ni odločeno o pravicah in obveznostih posameznega izvajalca javne službe in posamezne družbe za ravnanje z odpadno embalažo; izdani sklep tako tudi ni bil uporabljen.

Osnovni namen določitve deležev prevzemanja odpadne embalaže pri izvajalcih javne službe s sklepom je zagotovitev podlag za usklajeno ravnanje družb za ravnanje z odpadno embalažo in izvajalcev javne službe ter za preverjanje in nadziranje izpolnjevanja predpisanih obveznosti prevzema in oddaje odpadne embalaže, ki jih družbam za ravnanje z odpadno embalažo in izvajalcem javne službe nalaga Uredba o ravnanju z embalažo in odpadno embalažo.

Po uveljavitvi Sklepa odoločitvi deležev prevzemanja odpadne embalaže pri izvajalcih javne službe za leto 2018 je Ministrstvo za okolje in prostor prejelo obvestilo družbe za ravnanje z odpadno embalažo SLOPAK d.o.o., da so pri pregledu obračuna okoljske dajtve v prvem kvartalu leta 2018 zaradi nastajanja odpadne embalaže, ki jih je tej družbi na zahtevo posredovala Finančna uprava RS, ugotovili, da so tri podjetja napačno navedla to družbo kot družbo za ravnanje z odpadno embalažo, s katero imajo sklenjeno pogodbo o izpolnjevanju obveznosti ravnanja z odpadno embalažo. Na podlagi tega je ministrstvo opravilo poizvedbo pri teh zavezancih. Ugotovljeno je bilo, da sta dve podjetji v obračunu okoljske dajatve za prvo četrtletje leta 2018 navedli napačno družbo za ravnanje z odpadno embalažo, zato sta vložili popravek obračuna za to obdobje. To pa bi lahko imelo vpliv na deleže prevzemanja odpadne embalaže pri izvajalcih javne službe za leto 2018, kot so bili določeni s prej omenjenim sklepom.

Na zaprosilo Ministrstva za okolje in prostor je Finančna uprava RS 12. 12. 2018 posredovala osvežene podatke iz obračunov okoljske dajatve za prvo četrtletje leta 2018, ki jih vlagajo zavezanci za plačilo okoljske dajatve na podlagi Uredbe o okoljski dajatvi za onesnaževanje okolja zaradi nastajanja odpadne embalaže (Uradni list RS, št. 32/06, 65/06, 78/08, 19/10 in 68/17). Od priprave podatkov, ki so bili uporabljeni za Sklep odoločitvi deležev prevzemanja odpadne embalaže pri izvajalcih javne službe za leto 2018, je popravlke obračunov predložilo še nekaj podjetij. Tudi ti popravki so upoštevani v izpisu podatkov, uporabljenih za predlog Sklepa o spremembah o določitvi deležev prevzemanja odpadne embalaže pri izvajalcih javne službe za leto 2018.

Finančna uprava RS je Ministrstvu za okolje in prostor posredovala tudi obračun podjetja, ki je navedlo, da ima sklenjeno podgodbo z družbo za ravnanje z odpadno embalažo samo za embalažo nevarnega blaga, ne pa za celotno količino embalaže, ki jo daje v promet v RS, ker skupna količina embalaže ne presega praga 15.000 kg, kar je v skladu s 36. členom uredbe. Nobeno drugo podjetje ni vložilo takšnega obračuna. Trenutno informacijski sistem Finančne uprave RS ne omogoča vnosa podatkov iz tako pripravljenega obračuna. Podatke iz obračuna tega podjetja o količini embalaže, za katero ima sklenjeno pogodbo z družbo za ravnanje z odpadno embalažo, je Ministrstvo za okolje in prostor ustrezno upoštevalo pri izračunu deležev.

Vsi izračuni so bili opravljeni ponovno, v skladu z metodologijo iz priloge 2B iz Uredbe o ravnanju z embalažo in odpadno embalažo (Uradni list RS, št. [84/06](http://www.uradni-list.si/1/objava.jsp?sop=2006-01-3703), [106/06](http://www.uradni-list.si/1/objava.jsp?sop=2006-01-4543), [110/07](http://www.uradni-list.si/1/objava.jsp?sop=2007-01-5473), [67/11](http://www.uradni-list.si/1/objava.jsp?sop=2011-01-3043), [68/11 – popr.](http://www.uradni-list.si/1/objava.jsp?sop=2011-21-3054), [18/14](http://www.uradni-list.si/1/objava.jsp?sop=2014-01-0659), [57/15](http://www.uradni-list.si/1/objava.jsp?sop=2015-01-2395), [103/15](http://www.uradni-list.si/1/objava.jsp?sop=2015-01-4118), [2/16 – popr.](http://www.uradni-list.si/1/objava.jsp?sop=2016-21-0135), [35/17](http://www.uradni-list.si/1/objava.jsp?sop=2017-01-1927), [60/18](http://www.uradni-list.si/1/objava.jsp?sop=2018-01-2949) in [68/18](http://www.uradni-list.si/1/objava.jsp?sop=2018-01-3393)). Na podlagi teh izračunov je pripravljen predlog Sklepa o spremembah o določitvi deležev prevzemanja odpadne embalaže pri izvajalcih javne službe za leto 2018.

Za predlog Sklepa o spremembah o določitvi deležev prevzemanja odpadne embalaže pri izvajalcih javne službe za leto 2018 so tako uporabljeni podatki o masi embalaže, dane v promet v prvem četrtletju leta 2018, na dan 11. decembra 2018, za katero je bila obračunana okoljska dajatev za onesnaževanje okolja zaradi nastajanja odpadne embalaže in za katero so zavezanci za plačilo okoljske dajatve v obrazcu za njen obračun navedli, da so vključeni v sistem ravnanja z odpadno embalažo ene izmed družb za ravnanje z odpadno embalažo ter podatki iz obračuna zavezanca, ki ima sklenjeno podgodbo z družbo za ravnanje z odpadno embalažo samo za embalažo nevarnega blaga, ne pa za celotno količino embalaže, ki jo daje v promet v RS, ker skupna količina embalaže ne presega praga 15.000 kg, kar je v skladu s 36. členom uredbe.

V prvem četrtletju leta 2018 je bilo v promet dane **55.356.035,75 kg** embalaže, za katero je bila plačana okoljska dajatev, od tega **53.332.127,39 kg** embalaže, za katero so bili zavezanci za plačilo okoljske dajatve vključeni v sistem ravnanja z odpadno embalažo ene izmed družb za ravnanje z odpadno embalažo, oziroma razdeljeno po embalažnih materialih:

* **22.881.940,05 kg** embalaže A1 (papir),
* **7.001.254,27 kg** embalaže A6 (steklo),
* **15.191.624,78 kg** embalaže A2, A3, A5 in B (plastika in kovine: mešana embalaža),
* **8.125.769,30 kg** embalaže A4 (les),
* **131.538,99 kg** embalaže A7 (drugi materiali).

Porazdelitev mase embalaže med posamezne družbe za ravnanje z odpadno embalažo in po posameznih embalažnih materialih je razvidna iz preglednice 1.

Preglednica 1: Porazdelitev mase embalaže med posamezne družbe za ravnanje z odpadno embalažo, po embalažnih materialih

|  |  |
| --- | --- |
| DROE | Masa embalaže po vrsti embalaže (v kg) |
| A1 | A6 | A2+A3+A5+B | A4 |
| DINOS | 5.582.484,57 | 1.860.389,37 | 3.469.897,15 | 2.457.635,93 |
| EMBAKOM | 1.197.807,85 | 284.733,01 | 621.428,50 | 472.244,59 |
| GORENJE SUROVINA | 4.746.881,91 | 615.897,60 | 3.045.789,26 | 2.423.031,96 |
| INTERSEROH | 3.096.028,00 | 384.108,65 | 1.713.618,85 | 902.063,91 |
| RECIKEL | 6.676.408,23 | 3.113.583,77 | 3.873.703,23 | 1.091.482,48 |
| SLOPAK | 1.582.329,49 | 742.541,87 | 2.467.187,79 | 779.310,43 |
| Skupaj | 22.881.940,05 | 7.001.254,27 | 15.191.624,78 | 8.125.769,30 |

Na podlagi teh podatkov so za posamezno družbo za ravnanje z odpadno embalažo določeni popravljeni deleži prevzemanja odpadne embalaže od izvajalcev javne službe za leto 2018, za vsak posamezni embalažni material posebej z uporabo enačbe iz priloge 2B, ki je sestavni del Uredbe o ravnanju z embalažo in odpadno embalažo:

W (DROEx,emb.mat.x) = m (DROEx,emb.mat.x) / m (emb.mat.x),

pri čemer je:

– W (DROEx,emb.mat.x): delež prevzemanja odpadne embalaže iz posameznega embalažnega materiala, ki ga mora posamezna družba za ravnanje z odpadno embalažo prevzeti od vsakega izvajalca javne službe v tekočem koledarskem letu,

– m (DROEx,emb.mat.x): masa embalaže iz posameznega embalažnega materiala, za katero je posamezna družba za ravnanje z odpadno embalažo zagotavljala ravnanje v prvem četrtletju tekočega koledarskega leta,

– m (emb.mat.x) skupna masa embalaže iz posameznega embalažnega materiala, za katero so ravnanje v prvem četrtletju tekočega koledarskega leta zagotavljale vse družbe za ravnanje z odpadno embalažo.

Preglednica 2: Deleži prevzemanja odpadne embalaže od izvajalcev javne službe za leto 2018 (v %)

|  |  |
| --- | --- |
|  | Deleži prevzemanja odpadne embalaže od izvajalcev javne službe za leto 2018 (v %) |
| DROE | **A1** | **A6** | **A2+A3+A5+B** | **A4** |
| DINOS | 24,40 | 26,57 | 22,84 | 30,24 |
| EMBAKOM | 5,23 | 4,07 | 4,09 | 5,81 |
| GORENJE SUROVINA | 20,75 | 8,80 | 20,05 | 29,82 |
| INTERSEROH | 13,53 | 5,49 | 11,28 | 11,10 |
| RECIKEL | 29,18 | 44,47 | 25,50 | 13,43 |
| SLOPAK | 6,92 | 10,61 | 16,24 | 9,59 |
| skupaj | 100,00 | 100,00 | 100,00 | 100,00 |